Dv́ minne bꝛichet dike ir recht ir guͤte
Dv́ minne bꝛichet dike ir recht ir guͤte·
ſi lat ir rechten dieneſtman·
vn̄ bꝛinget da bi mangē hochgemuͤte·
d̾ ir doch nicht gedienen  kan·
dauō iſt ſi ſo wund̾lich·
ſi hilfet ſo gar vngelich·
ſin růchet war ſi keret ſich·

Si ſolte dem helfen der hoflich kan w̾ben·
vn̄ frowen iſt mit trúwē holt·
ſin ſolte ſtoltzen man nicht lan v̾derben·
ſo teilte ſi hoflich ir ſolt·
nv hilfet ſi mangē d̾ nit kan·
wan ſin ein vngeſalzen man·
des ſint ir doch die beſten gran·

Wan tůt ſi rechte dú v̾wâſſen mīne·
vn̄ tůt ir namen doch gelich·
ich wene ſi hab niend̾ rechte ſinne·
wan ſi ſo dike ſwechet ſich·
wan ſi ſo mangen twinget dar
da man in tůt ſo froͤiden bar·
in wirt ir helfe ǒch nicht gewar·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse